**OBRAZLOŽENJE OPĆEG DIJELA IZMJENA I DOPUNA (REBALANSA) FINANCIJSKOG PLANA ZA 2024. GODINU**

**Šifra korisnika: 23815 SVEUČILIŠTE U ZADRU**

Hrvatski sabor donio je na sjednici 25. listopada 2024. godine Izmjene i dopune Državnog proračuna Republike Hrvatske za 2024. godinu. Prema Zakonu o proračunu proračunski korisnik dužan je uskladiti svoj financijski plan s Izmjenama i dopunama Državnog proračuna Republike Hrvatske. Slijedom toga, Sveučilište u Zadru izradilo je Izmjene i dopune (rebalans) financijskog plana za 2024. godinu.

**PRIHODI I PRIMICI**

Ukupno planirani prihodi, izmjene i dopune (rebalans) za 2024. godinu te ukupne razlike iskazane su kako slijedi:

|  |  |  |  |
| --- | --- | --- | --- |
|  | **PLAN ZA 2024.** | **IZMJENE I DOPUNE 2024.** | **RAZLIKA** |
| **PRIHODI UKUPNO** | 27.469.539 | 35.215.908 | 7.746.369 |
| **PRIHODI POSLOVANJA** | 27.468.212 | 35.214.581 | 7.746.369 |
| **PRIHODI OD NEFINANCIJSKE IMOVINE** | 1.327 | 1.327 | 0 |

Izmjenama i dopunama (rebalansom) su planirani prihodi poslovanja veći za 7.746.369 € u odnosu na tekući plan za 2024. godinu, a razlika se najvećim dijelom odnosi na sljedeće:

* Povećanja limita Ministarstva znanosti i obrazovanja na skupini konta 67 – Prihodi iz nadležnog proračuna, izvor 11 – Opći prihodi i primici - za 4.877.785 € – povećanje se najvećim dijelom odnosi na financiranje rashoda za zaposlene. Usvajanjem novih radnih mjesta, promjenama u koeficijentima uslijed nove Uredbe te pripajanjem Znanstvene knjižnice Zadar kao sastavnice Sveučilišta, došlo je do značajnog rasta troškova za zaposlene i to za 21,4% u odnosu na inicijalno planirane iznose.
* Povećanje prihoda na skupini konta 63 – Pomoći iz inozemstva i od subjekata unutar općeg proračuna, izvor 52 Ostale pomoći - u iznosu 2.137.573 €. Najvećim dijelom se radi o naknadnom planiranju projekata koji u datom trenutku izrade plana za 2024. godinu nisu mogli biti planirani. Za pojedine projekte još nije bio raspisan natječaj te Sveučilište nije moglo iste uvrstiti u plan za 2024. Za projekte na kojima je Sveučilište partner te dobiva sredstva prijenosom od proračunskog korisnika istog proračuna, dostavljena je uputa od Ministarstva da se isti ne mogu planirati ukoliko nije dostavljena obavijest o planiranim prijenosima sredstava od nositelja. Isti su uključeni rebalansom.

**RASHODI I IZDACI**

Ukupno planirani rashodi, izmjene i dopune (rebalans) za 2024. godinu te ukupne razlike iskazane su kako slijedi:

|  |  |  |  |
| --- | --- | --- | --- |
|  | **PLAN ZA 2024.** | **IZMJENE I DOPUNE 2024.** | **RAZLIKA** |
| **RASHODI UKUPNO** | 28.596.090 | 35.230.828 | 6.634.738 |
| **RASHODI POSLOVANJA** | 28.169.162 | 34.723.786 | 6.554.624 |
| **RASHODI ZA NEFINANCIJSKU IMOVINU** | 426.928 | 507.042 | 80.114 |

Izmjenama i dopunama (rebalansom) su ukupno planirani rashodi veći za 6.634.738 € u odnosu na tekući plan za 2024. godinu.

Planirani rashodi poslovanja veći su za 6.554.624 € u odnosu na tekući plan, a najveći rast bilježe stavke:

* Rashodi na skupini 31 – Rashodi za zaposlene – povećanje za 5.346.071 € uslijed stupanja na snagu nove Uredbe o nazivima radnih mjesta i koeficijentima složenosti poslova u javnim službama, te pripajanjem Znanstvene knjižnice Zadar kao sastavnice Sveučilišta.
* Rashodi na skupini 32 – Materijalni rashodi – povećanje za 592.269 € kao posljedica inflatornih učinaka i ostalih uzroka povećanja proizvođačkih cijena energenata i troškova tekućeg i investicijskog održavanja.

Planirani rashodi za nabavu nefinancijske imovine veći su za 80.114 € u odnosu na tekući plan:

* Radi se o rashodima za nabavu proizvedene dugotrajne imovine na skupini konta 42 – povećana nabava računalne opreme i uredskog namještaja uslijed preuređenja i opremanja pojedinih odjela, stana i čitaonice Znanstvene knjižnice.

U Zadru, 17. prosinca 2024.